
Scurtă explicaţie 


Fotografiile acestui album s-au adunat, neprogramatic și fără 
pretenţii artistice, în timpul recentei vizite pe care am făcut-o 
în România, în vara anului 2023. O vizită cu inima îngreunată de 
dor. 


Drumurile mele s-au întins mai mult pe Dunăre și pe Olt, de-a 
stânga și de-a dreapta acestor ape care au desenat și 
determinat o bună parte din istoria românilor. Instanţele foto 
sunt surprinse în și împrejurul Orșovei, Băilor Herculane, 
Drobetei Turnu Severin, Cazanelor Dunării, Craiovei și 
Bălceștilor natali. 


Textele însoţitoare sunt eboșe cu tentă poetică, așa cum le-au 
inspirat, instant, locurile văzute, oamenii (re)intâlniţi și 
sentimentele prezente/trezite/reamintite în sufletul autorului. 

în 9 


îmi amintești acel drum 
acea curbă acel cer 

îți amintesc acea iarbă 
acea inimă 

acel cerb 


ne amintim 

amintirea mea 

până când devine a ta 
și numai a ta 


apoi s-a făcut un fel de vară 
cu temperaturi sub zero grade 


drumul depășise semnificativ 
limita legală 
de viteză 


păduri secrete 
năbușind artefactele 
un verde smarald 
stăpânind 

un anotimp 


stâlpii de beton 
dansează un fel de vals 
pe o melodie de samba 


lumina ascunsă în ape foșnea 
foșneau și braţele copacilor 
tineri mângâiaţi de vânt 


foșnea și prundișul 
ca și cum ar fi vrut să o ia la goană 
dar nu se putea smulge din rădăcini 


foșnea și foșnetul 


foșneai și tu o foaie de hârtie 
cât să te asiguri că nu voi ațipi 
_ Sau doar 

ca sa-ţi 


faci simțită prezența 


urcând coborând 
ca și cum pasul 
nici n-ar mai ști 
incotro 

sau de ce 

sau când 

să se oprească 
pe care dintre trepte 
sau pe care muchie 
sau în care gol 

printre nori uneori Dunărea 
se reflectă pe cer 


ca și cum și-ar fi inventat propriul 
curcubeu 


Soarele închide ochii 
Soarele trage perdeaua 


tu inchizi ochii 
tu tragi perdeaua 


ri SAR ez ze d degeaba însă 

noi 

nu mai suntem 
pe malurile 
aceleiași ape 

un punct pe cer 

cât un zbor de fluture 

cât un suiș de vrabie 

cât o barză călătorind 

de pe un stâlp pe alt stâlp 


un punct pe cer 
un punct în Dunăre 

un punct în Dunăre 

cât o durere de genunchi 
cât o înțepătură în talpă 
cât un junghi în inimă 

un punct în Dunăre 
un punct în cer 

două puncte coliniare 
intre care poţi duce o linie 
sau poți scrie un vers 
totuna 

Dunărea poate și-a uitat 
se scurge ușor înapoi spre Orșova 


ca o omidă papucii sau umbrela 16 


două linii 

între Dunăre și cer 
sau două versuri 
paralele 

cu o cruce 

Dunărea 


ca un câmp proaspăt cosit 
ca o mătase aruncată 
pe marginea unui tron 
de o prințesă imberbă 

Dunărea 


ca un câmp răsturnat 
ca o mătase alunecând 
la picioarele cui 


alunecând 
în braţele cui 


19 


pași nepășiţi 
pași apuși 
pași viitori 


pași grânițuiţi 
pași umbriţi 


florile 

între pași 

ca niște poezii 
colorate 


aici am șezut 


ca-ntr-o margine de lumină căreia nu i se mai vede nici umbra 21 


trecem 

și nici nu știm 
cât trecut lăsăm 
în urmă 


până când 
ne ajunge 
trecutul 
din urmă 

trecem 

și nici nu știm 
cât ne lasă 
viitorul în urmă 


trecem și nici nu știm 
câtă distanță 

este 

între prezent 

și prezent 

uneori trecem puntea 


Ș “i = 
re pe i TIET IT 
3 £ Ş 
TI 3 
0) 
BD 3 
3 3 
9 o 
e 3 
V ov 
- A 
< E a) 
sn E 
N) 
n OV 
= * 
3 3 
it 


alteori altcineva ne trece puntea 

câte lucruri frumoase 
uităm 


sau ne uită lucrurile 
frumoase pe noi 


într-adevăr 
poate că totuși 
frumusețea : a, 


se uită i | . 
P | ur ă 

26 


aici am șezut 


27 


care ardea de verde 


intr-o margine de pădure 


peste umăr 
mi-am privit 
privirea 


drumului nu-i păsa 
de tristețile mele 

de dorurile mele 

de mormintele mele 


apoi am zăbovit 
ca un fluture 

pe flacăra 

unei lămpi 

în culoarul 

cu amintiri 

aici am șezut 
pierdut în toate răspunsurile 
la singura întrebare 


pe care nu am adresat-o nimănui încă 


văd cu văzul în venectazie 


văd printr-o verantă 
numai a mea 


viața îţi vede de vremuirea ei 
vremurile-și văd de viaţa lor 


31 


timp ațipit 


un paing 
plictisit 

în depresie 
spânzurat 

de o frunză 
uscată de mentă 

aici a șezut 

o fată frumoasă 

la un balcon 
așteptându-l pe Romeo 


la o fereastră ovală a vieţii 
ca la o nuntă 
care nu s-a organizat încă 


ca la un parastas 
pentru o nuntă 
sau pentru un botez 

aceeași stație 
aceeași așteptare 
aceleași speranțe 


schimbarea inseamnă 
uneori 

viteza 

și nu decorul 


să stai întins pe iarba asfaltului 
să privești dintr-un unghi excedentar 


la spectacolul lumii A .— 20 | 
la oscilobatante Da i 4 


la orizontul închis 


sunt locuri în care timpul a încremenit 
a adăugat un acoperiș 
un coș pentru fum 
și o culoare abstractă 
copiind ochii timpului 

alta 


de privire 
de ochire 
de sprijin 


înverzit 


din cer in Dunăre 

pietre înecate 
în Dunăre 


Dunărea 
un pristav 
de dincolo 

pentru aici 

aceleași forme 
desenează prezentul 
nume noi 

steaguri noi 


atitudini în formă 
continuată 
transmise din generație 


al în generaţii 

cerul e un ornic 


fără limbi 


Și un copac 
de strajă 

ca o lebădă 
adormită 
în amiază 

un cer de ambrozie așezându-se ridicându-se pe străzile orașului în corticoterapie PA 


ca praful 


poate că ieri știam 
niște lucruri mai bine 
poate că azi uităm 
fără milă 

nu ce a fost 

ci ce am putea fi 
și ce ar putea rămâne 
după noi 


la o adică 

istorie incremenită 


strigătul cui 
evadează din desișuri 
scăldând peronul 

în fum și nalbă 

aici am șezut lângă cercuri și raze 
între simplitate și flori la un pahar de vin și de lacrimă 

doarme istoria 

dincolo de noi 

ca soldatul în crenel 

ca moartea după metereze 


dintr-odată 

m-am mutat în pielea 
unui pictor bătrân 
căruia-i tremură rău 
mâna pe pensulă 


campioana unei mari iubiri 
campioana unor mari speranțe 


o minge de fotbal 

e un glob pământesc 

pe care speri să ai și tu loc 
măcar până la fluierul final 
dacă nu până la iubirea finală 

iar acel porumbel 
desprins 
de trib 


ciugulind resturile 


de la un festin 
furtiv și fictiv 

aici am venit 
cu inima-n gât | 


să-mi mai văd o dată locul 


Fotografiile acestui album s-au adunat, neprogramatic și fără pretenţii artistice, 
în timpul recentei vizite pe care am făcut-o în România, în vara anului 2023. O 
vizită cu inima îngreunată de dor. 


Drumurile mele s-au întins mai mult pe Dunăre și pe Olt, de-a stânga și de-a 
dreapta acestor ape care au desenat și determinat o bună parte din istoria 
românilor. Instanţele foto sunt surprinse în și împrejurul Orșovei, Băilor 
Herculane, Drobetei Turnu Severin, Cazanelor Dunării, Craiovei și Bălceștilor 
natali. 


Textele însoţitoare sunt eboșe cu tentă poetică, așa cum le-au inspirat, instant, 
locurile văzute, oamenii (re)întâlniţi și sentimentele prezente/trezite/reamintite 
în sufletul autorului. 

